Как стартирах собствен бизнес – Парите като начин на мислене\nБеше минала Коледа на 2008-ма и се задаваше Нова година – 2009. Тогавашният ми приятел ме попита какво да ми вземе за подарък. След дежурното “Ама няма нужда” реших да си пожелая книга и започнах да разглеждам рафтовете на една от малкото книжарници в града. Видях “Богат татко, беден татко” и я взех да я разгледам. Бях я виждала и преди, но нещо не ми вдъхваше доверие. Една такава лилава…\nЧетох я на един дъх – не помня дали за ден или два. Идеите му предизвикаха малка революция у мен и ме накараха да погледна света по съвсем, съвсем нов начин. Не можех да повярвам, че не е имало кой да ми го каже по-рано! Четях и препрочитах и някак всичко си идваше на мястото. Все едно досега си се мъчил да сглобиш пъзел, без никога да си виждал голямата картинка и как трябва да изглежда.\nИ какви хубави неща пише: “Не казвайте ‘не мога да си го позволя’, а мислете как можете да си го позволите”. Или “Не се страхувайте от провала, всеки предприемач трябва да се провали поне веднъж”. Разбира се, имаше го и крилатото “Богатите не работят за пари, те карат парите да работят за тях” – красота!\nИзпитвах неистова нужда да обяснявам на всички каква голяма глупост е да работиш на заплата. Това, че те са по-възрастни и с повече опит от мен не ме спираше. Не ме спираше и факта, че никога не съм имала собствен бизнес. Убедена бях, че очите ми са отворени за Истината за забогатяването, парите, бизнеса, инициативността и изобщо.\nСъщо така бях убедена, че всеки може да има собствен бизнес и да стане богат – в рамките на година, максимум две. Ако стартираш бизнес и правиш всичко както трябва, нещата веднага ще си дойдат на мястото. Просто няма как да не стане. А парите не са проблем – така пише – и ако си намерил добра идея, няма какво да му мислиш. Взимаш парите и започваш. Може да е малко рисковано, но нали това е то да имаш бизнес-дух, да не се страхуваш от риска. [Да се чете презрително:] Само хората на заплата с овчата си психика се страхуват от безразсъдни рискове, които са просто скрити възможности.\nЧетенето и приказките останаха в миналото. Беше време да пристъпя към действие! Няма и два месеца откак прочетох книгата, и вече обмислях стартирането на собствен бизнес. Е, може би “обмислях” е силно казано. То направо си беше решено – и дума да не става да продължа да работя на заплата! Трябваше на всяка цена да започна бизнес! Нямам семейство и деца, имам кураж и енергия. Какъв късмет, че имам само 500лв овърдрафт! Освен това се говори за световна икономическа криза. Какво по-подходящо време да започнеш! Нали дори имаше семинар, “Кризата като възможност”… За щастие аз и без това виждам възможности навсякъде и нищо не може да ме разколебае. И тъй като вече съм твърдо решена да стартирам бизнес, смело и гордо разказвам на приятелите си. Освен на най-близките.\nСлучват се странни неща. Изглежда приятелите ми нямат единна позиция относно решението ми да стартирам собствен бизнес. Струват ми се някак … раздвоени.\nОт една страна, в очите им се чете известно безпокойство. Някои дори се опитват да ме предупредят, че действам малко прибързано и необмислено. (като “малко” е само за благозвучие). Дали не е по-добре да изчакам, намекват. Все пак – криза, това-онова. Реално погледнато нямам опит. Нямам и парите. Ха! Не знам дали да съм им благодарна, или да ме е яд на “овчата” им психика. Сякаш съжалението ми към тях надделява. Горките, те просто нямат идея как работят парите…\nОт друга страна, ентусиазмът ми буди страхопочитание у тях. Аз направо летя на крилете на енергията и новите възможности. Нищо не може да ме спре! Предполагам, че те си мислят дали наистина е разумно да ме разубеждават. Може би това е златния ми шанс? Пък и нали вярата в успеха е основно качество на предприемача. Те и на Бритни са се смеели, като е казвала че иска да е звездата на MTV…\nОт трета, чувам само каквото ми е удобно. Предупреждения, че реалния живот не е като в книгите, че да почвам бизнес с пари назаем е прекалено рисковано, че ми е прекалено рано и прочее – те определено не са в тази графа! Отхвърлям ги с грациозна лекота и имам готов отговор за всичко. Сложила съм знак за равенство между «риск» и «възможност». Абе, като по учебник.\nВсичко е подготвено. Периодично чета Кийосаки, за да се надъхвам. Чета невероятните истории на хора, постигнали невероятни успехи. Абонирам се за сайтове за предприемачи. Изобщо, все сигурни стъпки към успеха.\nОт началото на 2009-та и малката революция във Фаза I са минали едва три месеца. Вече сме март 2009-та и планът е през май бизнесът да стартира. През март и април се случват много неща:\n– подадох молба за напускане\n– осигурих парите (въпросните 5000лв)\n– намерих си съдружник (всъщност той ме намери) и още 5000лв от него\n– договорихме се устно и писмено\n– стартира работа по фирмения сайт\n– изготвих дружествен договор\n– регистрирах ООД\n– търсихме, намерихме и обзаведохме офис\n– подадохме молба за лиценз\n– подготвихме база данни за контакт\nЗвучи като доста работа, нали? Така си и беше. В същото време все още работех на пълен ден се справях с допълнителна работа на граждански договор – ненормирано работно време, но със срок за предаване на работа.\nВсичко беше готово точно навреме. Имахме всички нужни документи, сайт, стратегия, база данни, работещ офис и начален капитал. Отдъхнах си за кратко и се приготвих за жестоката битка с пазара.\nКАК ЗАВЪРШИ ВСИЧКО\n… ви разказах тук: Искам собствен бизнес! и тук: “Искам собствен бизнес!” – кризата удря! . Важното в случая е друго – че всичко можеше да завърши по-добре. От една страна, вината си е в мен, защото подходих прибързано. От друга страна, вината е в обстоятелствата, защото се наложиха някои преждевременни промени (трябваше да се върна в родния си град през януари 2010). От трета, вината е и в Кийосаки. Преди да обясня защо, моля да ме разберете правилно – да, вината си е основно в мен и не, не казвам че не трябва да четете книгите му, в които има наистина добри идеи.\nЗа какво е виновен Кийосаки? За това, че\n1) не обръща достатъчно внимание на рисковете при стартирането на бизнес\n2) изцяло прескача стабилизирането на личните финанси като ЗАДЪЛЖИТЕЛНА стъпка преди това\n3) създава фалшиви асоциации между думите «бизнес» и «финансова сигурност»\nКъм стартирането на бизнес трябва да се подхожда много внимателно. За съжаление често в желанието си да не загубят смелостта и «инерцията» си хората пренебрегват опасностите. Те подхождат нетърпеливо към стартирането – пак по същата причина. На тях не им се чака да започнат постепенно, да видят как вървят нещата и тогава да инвестират пари и време в това. Повечето от тях правят като мен – напускат работа със замах, осигуряват парите и се хвърлят прекалено смело в едно рисковано начинание. Те нямат търпение да се погрижат за личните си финанси и сами да си осигурят необходимите пари за бизнеса.\nТова, което най-много ме дразни обаче, е асоциацията между «бизнес» и «сигурност». Един млад бизнес е толкова далеч от сигурността, колкото Северния полюс от Екватора. Всъщност дори и по-развит бизнес никога не е застрахован от фалит. Кийосаки вижда и представя хората на заплата като по-нисша класа хора – нещо, с което няма как да се съглася.\nИ все пак трябва да дадем поне малко кредит на Кийосаки. Радвам се, че прочетох «Богат татко, беден татко», както и някои други от поредицата. Радвам се, че стартирах бизнес. Всъщност никой не може да каже какво щеше да стане, ако определени събития в моето семейство и в това на съдружника ми не се бяха случили… Факт е, че чрез стартирането на този бизнес и двамата научихме много. (Още: Моите 13 фатални грешки при стартиране на бизнес)\nКазват, че животът е най-добрия учител. Само дето уроците му са много солени…\nCategories Собствен бизнесTags пари, собствен бизнес, старт, фирма\tPost navigation\n98 thoughts on “Как стартирах собствен бизнес”\n21-Oct-2010 at 11:58\nЗвучи ми много познато, поне началната част, пак е хубаво, че си пробвала, знаеш какво да не допускаш като грешка за следващия път. А и си го направила на много ранна възраст, така че имаш време за следващи опити\n21-Oct-2010 at 12:32\nмного, (ама много ) полезна статия. на книгите не бива да се разчита като на карта. те са за идеи и за размисъл. освен това почти всички имат недостатъка , че са писани за други реалности. най-вече за Америка. а там има доста големи разлики с нашата действителност, които коренно променят нещата.\nвсъщност това важи и за учебниците , които по презумпция трябва да те НАУЧАТ и за всички популярни семинари с именити гости.\nне бива да се действа 1 към 1 , защото обстоятелствата са други, а често и времето е друго. въпреки това, аз лично мисля, че всички такива интересни и вдъхновяващи книги (пък и семинари) са много полезни. за съжаление действителноста изисква много повече от гол ентусиазъм и вдъхновващи книги. изглежда, че никоя книга не може да замени суровите уроци на реалноста. теорията не може да компенсира практиката. това е все едно да прочетеш 10 книги за бокса да се пробваш срещу Майк Тайсън. за мен е ясно, че човек постига това, за което е подготвен. ако успехът ти бяга – просто още не си готов за него. и с бизнеса е така, освен добри идеи, трябва и доста ( колко точно зависи от бизнеса ) опит заедно с неизбежните провали. и ако не си готов финансово и емоционално за провалите, няма как – спираш бизнеса. това, всъщност е нормално – много малко неща се получават добре още от първия и( дори от третия ) път.\nКийосаки има тези грехове, които посочваш.\nМалко попресолява манджата.\nНо по принцип е доста прав в описанието на действителноста. ( в Америка, между другото, наемният работник е доста по-несигурен за работата си , отколкото в Европа.)\nСобственият бизнес ( както и всичко друго във Вселената) си има плюсове и минуси. И рискове. някои успяват от първия път, други от петия, а трети никога , а четвърти не се и опитват. всеки сам решава засебе си. най-важното е да следваш собствените си идеи и желания, а не тези на някой друг (родители, приятели и т.н.)\nА какъв беше бизнеса?\n21-Oct-2010 at 13:09\n@dude – благодаря. Не съм се отказала от идеи извън работа на заплата, но може би ще е по-скоро свободна практика, отколкото бизнес :)\n@стъкло – благодаря. Хубаво е да има автори като него, просто е позабравил предупрежденията. Тук-таме ги има в книгата, ама са някак… незабележими :) За това какъв беше бизнесът – беше HR-ски :)\n21-Oct-2010 at 14:37\nХа, аз директно се хвърлих в дълбокото, без да съм чел някой от този тип автори. Доста по-късно попаднах и на Кийосаки. Много верни неща, но наистина са представени едностранчиво. Както и във всички останали книги от този род. :)\nОтносно разликите между тез на заплата и тез със собствен бизнес, доста са големи. Лично аз минах по обратния път – първо собствен бизнес и сега на заплата. Но определено не искам да оставам на заплата, въпреки че вече съм пределно на ясно и трудностите и с проблемите на собствения бизнес.\n21-Oct-2010 at 14:38\nСори за шрифта, компа ми се ебава нещо :)\n21-Oct-2010 at 14:43\nАриорм – е, това пък не го бях чувала! Първо бизнес, а после на заплата :) Ще се радвам да разкажеш, много интересно ми е това!\nЗа шрифта – не е проблемът при теб, а в моята форма за коментари. Оправям го на ръка :)\nРадвам се, че не съм сама във вижданията си за Кийосаки :)\n21-Oct-2010 at 15:04\nЕстествен че не всичко в книгите му е истинско.Но все пак това са книги , който искат да покажат и другата страна на монетата а не книги които да намерат баланса.Баланса хората сами си го намират и решават от коя страна да застанат.Както казах и в друг пост това не е наръчник стъпка по стъпка.\nПримерите са от неговият живот а не от вашия(нашия)! Имeнно за това навсякъде и всеки пъд подхода към даден бизнес е различен и има фактори с които човек трябва да се съобразава и които не са еднакви навсякъде и всеки път и за всичко.Тук идеята е да се покаже другата страна(май взех да се повтарям) именно за това не е правилно да се следват нещата които са описани толко подробно.Това са само примери които някога и някъде са работили.а за сега и тука примерите са други – просто трябва да се намерят :)\nНаистина малко високомерно се представят някой неща но това е за да искарат мислите на хората от рамката в която са сеикнали да мислят(как да бачкат за някой друг).Относно кое е по-сигурно :тва е много относително и зависи от десетки променливи!Но аз заплатаджия(човек който единствените му доходи са от заплата) милиардер несъм чувал :D\n21-Oct-2010 at 16:02\nОсвен да четем книгите на Кийосаки, много е полезно да играем играта му – “Потоци пари”. Тази игра ни дава реалистичен поглед върху управлението на парите и възможностите за собствен бизнес. А в правилата на играта необходимостта от финансова сигурност е много добре отразена. Само дето не е казано изрично как да го направим в живота. Е, какво пък, Кийосаки си има мисия и си я следва. За нас остава да поразсъждаваме върху прочетеното и изиграното. :)\n21-Oct-2010 at 16:17\nНе съм съгласна за играта и освен това погледът изобщо не е “реалистичен”. В нея има опция да загубиш работата си, но не и да загубиш пасивния си доход. Освен това възможностите за такъв доход в играта ти идват наготово. И изчисленията за възвръщаемостта – също.\nТази игра е полезна колкото и Монополи … :)\n21-Oct-2010 at 16:21\nХубав материал, браво. Казвам ти го от позицията на чел почти всичко от Кийосаки и препатил много пъти, с много фирми (в които не съм бил на заплата :) )\n21-Oct-2010 at 16:38\nЕх, този Кийосаки много ни бърка в здравето. Той сам си го казва в почти всяка книга:\n1. Никой не е застрахован от провал\n2. Това, че аз се занимавам с “риъл естейт” :) не означава ,че и вие трябва\n3. Не напускайте работата си, преди да сте направили някои основни неща.\nДруг е въпроса, кой обръща внимание на тези неща.\nВъпреки това само факта, че си стартирала, пробвала и направила нещо вече те отличава от една доста голяма част българи. Така, че успех напред! :)\n21-Oct-2010 at 16:39\nМисля да направя една страница с лични истории, че иначе хората не вярват. Като гледам само от коментарите към тая статия първите истории са готови :)\n21-Oct-2010 at 16:40\nЗа игрите , играл съм ги .Втората не струва!\nПървата си е като игра -нищо реално.Там единственият начин да забогатееш в играта ида се измъкнеш от бедността минава през банката, т.е. каквото и да направиш все със заем , сигурно банките са много доволни от играта :)\n21-Oct-2010 at 16:41\nЕ, това е игра и като писах “реалистичен” имах предвид дотолкова, доколкото играта отразява живота. Конкретно за пасивния доход – ако човек си направи грешно сметките в играта, може да е принуден да продаде източника си на пасивен доход, на мен ми се е случвало. :)\n21-Oct-2010 at 16:42\nПродуктивен – предупрежденията са споменати “между другото”. Все едно на магистралата да сложиш табелка “Внимание!” с размер 20х20см.\n21-Oct-2010 at 16:44\nФинансова сигурност – да де, ама там е работата, че не отразява живота. А за да загубиш даден пасивен доход има много варианти, не само да си принуден да продадеш източника.\nПримерно – имаш жилище и наематели. Криза – няма наематели. Не продаваш жилището, но примерно ти стои 1година празно или на смешен наем.\nДруг пример – имаш акции да кажем. Криза – няма дивиденти. Не продаваш акциите, но и не взимаш пари.\n21-Oct-2010 at 16:52\nАкции без дивиденти – това го има в играта, има дори “срив” на цените на акциите. И пак казвам, това е само игра, опитай се да вкараш всички реални ситуации в една игра и виж какво ще се получи.\nАз имам познати, които решиха да променят условията на играта, за да ги доближат до ситуацията у нас. Вярно, по-близо беше до реалността, но играта вървеше толкова мудно и трудно, че аз втори път няма да я играя при тези реалистични условия. Предпочитам оригиналната, по-динамична игра, която да свърши по-бързо и после да отида и да изпробвам наученото в истински бизнес. :)\n21-Oct-2010 at 16:58\nЕее не, как може да има хора, които да предприемат толкова важни (рисковани) стъпки в живота си само на базата на една (или 2) книги?!\nТочно пък този Кийосаки е егати измамника, книгите му са пълна глупост. Този е някакъв бивш военен, не е никакъв бизнесмен, финансист и няма никакво образование или опит в тази или подобна сфера. Просто този е набарал така чувствителната тема за хората – парите и е започнал да “твори” е тази насока.. пък било то и пълни, безпрецедентни глупости.\nКойто желае нека прочете информацията за него и книгата му на този линк – http://johntreed.com/Kiyosaki.html . Там има изключително подробен анализ на голяма част от книгата му, на така наречениете “съвети”, които този Кийосаки дава в нея. Авторът (John T. Reed) на този сайт се е опитал да се свържи с реални хора, които са предприели собствен бизнес в резултат прочитането книгата на Кийосаки и на сайта може да видите техните мнение. Може сами да прецените за какви пълни абсурди става въпрос.\n21-Oct-2010 at 17:05\nВсъщност знаеш ли … много са хората прочели книгата на Кийосаки, в чиито умове тя е предизвикала “малка революция”. Резултата в огромен процент от тях обаче е – пълен безпорядък в живота им, загуба на страшно много пари, дори загуба на жилището им, загубени семества, приятели и въобще всякакви поражение предизвикани от загубата на огромна сума пари.\n21-Oct-2010 at 17:06\nразбирам разочарованието ви и все пак винаги е по-добре човек да опита :) аз също се опитвам да развия бизнес от няколко години и въпреки че се развива, все още не е това което ми се иска.\nПреди няколко години също прочетох “Богат татко, беден татко” и допълнително се вдъхнових за стартирането на бизнес. Кийосаки в книгите си редица пъти отбелязва, че всеки 9 от 10 бизнеса се провалят и мисля, че е малко преувеличено да бъде обвиняван в спестяване на информация.\nВсички искаме да сме тези, които ще успеят, но поради различни причини не всички успяват. И дори да не успеем първия път, не бива да спираме до там. Следващия път може да стане. В подкрепа на Кийосаки мога да кажа още, че той разказва и за първия си провал в бизнеса т.е показва различните алтернативи – да се провалиш и да успееш.\n21-Oct-2010 at 17:08\n@Наско – тъкмо щях да ти кажа, че са много хората като мен, ама ти сам го каза :) Това не е “само” книга, а цял нов поглед към нещата. Съвсем нормално е да предизвика нова реакция и нови действия.\n21-Oct-2010 at 17:09\n@Милена – не изразявам разочарование, просто отчитам грешките си и искам да предупредя хората да не ги повтарят, да внимават повече.\nКийосаки “отбелязва” много неща, но като ще се дават съвети на хората как да ЗАБОГАТЕЯТ трябва по подходящ начин да ги предпази да не ОБЕДНЕЯТ в процеса.\nПак казвам, книгата е полезна, просто по-внимателно да се чете.\n21-Oct-2010 at 17:12\n@Финансова сигурност – играта е само игра, не бива да се приема като “образователна”. А във версията, която аз играх, не помня такъв вариант за дивидентите, но все едно.\nАко мислиш, че “наученото” в играта ще приложиш на практика – ще пишеш после и ти статии като моите :))\n21-Oct-2010 at 17:57\nА, Рая, Кийосаки точно с тази цел създава играта – да е образователна. А съществуват и много други образователни игри. Погледнато от определен ъгъл, всяка игра е образователна, от всяка игра човек може да научи нещо. Това е начинът, по който децата научават много неща за заобикалящия ги свят и развиват различни умения. По този начин и ние, възрастните, можем да научим много, и то по възможно най-добрия начин – чрез лично преживяване. Има една такава история и за шаха. :)\nАко говорим за акциите в “Потоци пари”, хм, нямам игра пред себе си, така че не мога да говоря конкретно за дивидентите, но възможността за покупка и продажба на акции зависи от изтеглената карта от “сделките”. Цените на акциите също зависят от изтеглянето на карта. Така че напълно възможно е да купиш акции в играта и да не спечелиш нищо от тях.\nМного добра идея ми подхвърли за наученото в игрите, ще пиша за това, благодаря ти! :)\n21-Oct-2010 at 19:55\nОт кога я търся тая книга, някой има я ли я онлайн?\nМога да Ви препоръчам и друга негова\n“Четирите потока на парите”\nТам става въпрос за квадрата получен от : 1. работещи на норма, 2. малък собствен бизнес, 3\n.голям бизнес и 4. инвеститор.\nНай добре е да се във вторите 2\n21-Oct-2010 at 20:42\n@Petko Dimoff, сума ти книги на Киосаки се намират по торентите, и сайтове от типа на megaupload, rapidshare и т.н. не си търсил достатъчно добре\n@Рая, ако искаш зверски трафик към сайт-а , решението е лесно, пишеш за Киосаки, влизат сума ти народ, чели кой повече , кой по-малко :)\nи се почва спор, а има ли спор, има и трафик\n21-Oct-2010 at 21:11\nМдаа, по отношение на странния ми опит, първо бизнес и след това на заплата, както и на променената ми (в следствие на бизнеса) гледна точка, може би си струва да пиша някога :) Виждам, че се е разоряла интересна дискусия (за което благородно завиждам, щото при мене коментари тц). Това, което пише Кийосаки е вярно, но естествено е наблегнал на вдъхновението. И откровено се стреми да не задълбава в истинските проблеми, което е естествено, иначе щеше да пише в съвсем друг жанр ;)\n21-Oct-2010 at 22:03\nВ момента съм на етап предпроектно проучване , Поглъщам всяка информация, която би ми осигурила повече кураж да се хвърля във водовъртежа.\nНяма как да се научиш да плуваш само с ръкомахане на сушта!\n22-Oct-2010 at 00:34\nКолкото да критиките за съдържанието и съветите които дава – той сам си казва(в някоя от книгите , непомня в коя точно) , че нарочно не е написла книгите си с терминология и всичките му неща за икономика и финанси защото щяло книгие да са му скучни и безинтересни на хората , а неговата цел е да са интересни и в същото време да поднесе съществената информация до хората без тези усложнени и скучни термини но и в същото време да ги научи как се правят пари.Предполагам , че от там може би евентуално има някакви разминавания.\n22-Oct-2010 at 00:57\nПрочетох с интерес коментара ти за книгата на Кийосаки, защото аз също я прочетох и тя също предизвика в мен малка революция :). Но имам една забелжка към коментара ти – Кийосаки пише, че трябва да ‘Да си гледаш собствения бизнес’, т.е. да си имаш работа, от която си получаваш стабилен доход ( твоята заплата) и в същото време тази заплата или част от нея да я инвестираш в assets, които ще ти донесат повече пари.\nСъщо така пише, че ‘Не съветва the newbies, разбирай такива като теб, без много опит в тази сфера, да създават фирми/ корпорации, защото в 98% от случаите тези същите фирми/корпорации загиват в първите 5 години от тяхното съществуване.\nМоят съвет в случая е – прочети книгата малко по-внимателно и it will make sense. Пожелавам ти късмет и съм сигурна, че в бъдеще няма да се водиш толкова от твоите емоции.\n22-Oct-2010 at 08:30\n@Невена – “Поглъщам всяка информация, която би ми осигурила кураж да се хвърла във водовъртежа” – май си тръгнала по моите стъпки… Хубаво си помисли кога, как и дали да се хвърлиш във водовъртежа!!\n@Петко – за мен си струва да я имаш на хартия. Някъде 10-15лв трябва да е.\n@Финансова сигурност – това с “после ще пишеш статии като мен” имах предвид, че ще се опариш като мен, защото “наученото” в играта не важи в живота (забележи – в играта, не в книгата!).\n@Еми – благодаря :))\n@Go3i – критиката не е към това, че е изполвал РАЗБИРАЕМИ термини. Критиката е към това, че е представил нещата едностранчиво и без достатъчно предупреждения.\n22-Oct-2010 at 11:03\nЕми, кажи, след като говориш за newbies, как мислиш ,че се става pro? само с четене и мислене ли?\nНа който му се чете, има интересна книга Attract money now, има доста по-интересни схващания.\n22-Oct-2010 at 11:30\nКнигата е качена в “Безплатни книги” :) Благодарско!\n22-Oct-2010 at 15:45\n“Богат татко” вече е качена в раздел книги, благодарение на Алекс :)\n22-Oct-2010 at 20:54\nБлагодаря, раздела с Безплатни книги е много добре подбран.\nИдеята да пишеш за този автор е отлична.\np.s. Към Невена – няма какво да чакаш за водовъртежа – хвърляш се и късмет.\n22-Oct-2010 at 23:48\nПонеже Кийосаки е един от моите гурута ( другият е Ал Бънди от ” Женени с деца” ), реших да се включа пак.\nМай няма друг автор ,който да предизвиква толкова полемики. Сигурно е , защото книгите му са написани увлекателно, имат ясна теза и послания и най вече – показват света по един различен ” революционен” начин. Как да не се въодушевиш и да се впуснеш в бизнес начинания ;)\nСигурен съм, че има много хора , които са се “опарили” следвайки идеите му ( а много повече са тези, които са чули. че има такива които са се опарили ;))\nНо Кийосаки не е виновен. Или поне не е по-виновен от всеки средно статистически търговец. Защото той е такъв. Продава идеите си ( и книгите и семинарите покрай тях ). Нормално е да наблегне на положителните качества на “продукта” си. Даже му прави чест, че изобщо предупреждава за рисковете от него. Колко банки и брокери например го правят?\nПроблемът ( според мен ) е, че това което пише в книгите му не е достатъчно за постигане на успех. Трябва много, много ( ама много ) повече от добри идеи и вдъхновение.\nЧетейки го , всичко изглежда толкова ясно и просто. И лесно ;)\nИ човек си казва ” мамка му и аз мога да го направя “. Това , съчетано с всеобщата заблуда, че да си бизнесмен и предприемач е лесно и забавно , (просто ти трябва добра идея и след година – две си успял.) и представата, че бизнес да си без началник означава да работиш, когато се наспиш и преди да излезеш да пиеш с приятели – води до тежки срещи с реалноста.\nи ако не си готов за това – скоро ресурсите се изчерпват, ентусиазмът пада, отчаянието те наляга и свиваш знамената. И се псуваш ( и Кийосаки псуваш също :))\nНо бизнесът е като брака.\nЕдна любима мъдрост гласи:\n“лесно е да се ожениш, трудното е да останеш женен”\nТа и с бизнеса е така.\nНо човек не бива да се отчайва. ИМА ХОРА , КОИТО УСПЯВАТ. Хора, а не извънземни. щом те могат, значи и другите могат. Е, трябва да напипат верния път ( и късметът да е с тях ), но е възможно. Това е важното!\n23-Oct-2010 at 12:53\nРисувано стъкло пак е умерил десетката с тоя коментар :)\nАз го критикувам като автор на книга за забогатяване (която може да доведе до обедняване), не като човек.\nВсеки си гледа интереса, но за мен е немислимо да забравиш за отговорността към собствените си читатели в името на “интереса”.\n23-Oct-2010 at 12:56\n@Петко – много лош съвет даваш на Невена! Точно от това “няма какво да чакаш” и “няма какво да му мислиш” стават белите. Щом тя още “събира кураж”, да изчака да го събере напълно и тогава да действа.\n23-Oct-2010 at 14:25\nсъгласен съм, че “скачай, не му мисли” е доста опасен ( не непременно вреден ) съвет.\nУспехът е резултат от срещата на възможностите с уменията. И следователно – трябва и възможностите да са с голям потенциал за печалба и уменията ( всички видове умения – финансови, маркетингови, умения за общуване с хората и т.н. ) да са достатъчни. Много често хората се концентрираме само върху това което можем и разбираме ( или поне така си мислим ) ,а си затваряме очите за всички ” досадни” подробности свързани с воденето на бизнес. И понеже наемането на специалисти в областите, в които не сме силни е скъпо – правим каквото можем (подчертавам КАКВОТО МОЖЕМ) сами. А това е рецепта за лош бизнес.\nКниги като тези на Кийосаки и други подобни, често правят мечешка услуга като се концентрират само върху “теорията” – идеите и добрите примери. Малко автори посочват трудностите ( ежедневните и еженощни трудности и тревоги). Между другото, Кийосаки е доста по-коректен от другите в това отношение.\nЗатова блогове като този са много полезни – заради личния опит и позицията на ” обикновен” човек, а не на гуру.\n23-Oct-2010 at 15:45\nЗапочването на бизнес, не би трябвало да е като “скачане във водовъртеж” – да е нещо авантюристично, героично (майната им на американските филми) и с непредсказуем резултат. Напротив, това трябва да е най-хладнокръвно преценената ни постъпка в живота (след брака :)). Защото залогът е голям, и не става дума за парите, а за самочувствието и самооценката.\nНай-важното нещо преди започване на бизнес е … добрият бизнес план. Най-добрия, който си в състояние да напишеш. И е много по-добре да потърсиш експерт в тази област, отколкото да “скачаш смело” рзчитайки на гол късмет. Колкото и да струва- провалът е много по-скъп.\nЗнам ( на собствен гръб), че не е лесно да напишеш добър план. Но е изключително несериозно ( сам го разбрах, за съжаление) да започваш без план.\n24-Oct-2010 at 11:28\n@рисувано стъкло – е, сега можем да си стиснем ръцете – нямам възражения :)\n24-Oct-2010 at 12:00\nстискаме ги :)\n24-Oct-2010 at 22:42\nПо-добре да си излязъл навън, на слънцето, па макар и да завали внезапен град и малко да те поочука. По-добре от това да киснеш вкъщи като наблюдател.\n25-Oct-2010 at 08:11\n@Шарена сол – да, ама ако хванеш пневмония (като мен), отидоха 2 години на антибиотици по 300 лв на месец :)\n26-Oct-2010 at 12:54\nМного ми хареса статията. Браво! Знанието е основа, но опита е нещо безценно което струва скъпо. Управлението на риска (под всякаква форма) е най-важното за всеки успех, след дисциплината и постоянството разбира се !\n26-Oct-2010 at 13:01\nБлагодаря! Оказа се, че теорията бледнее пред практиката :)\n26-Oct-2010 at 18:47\nДори и да падна от ръба, ще знам че не са ме бутнали.\n27-Oct-2010 at 15:54\nЕ, ако от това ще те боли по-малко :)\n27-Oct-2010 at 16:29\nИмам предвид следното: Колкото и тривиално да звучи, споделих твоята а и предполагам на много други започнали първият си опит с провал. Аз също имах съдружник, с който в последствие се разделихме, но за всичко което ми се сличва съм си отговорен аз и никой друг. А сега вече развивам собствен бизнес без никакви съдружници по-трудно се напредва, но мисля че така е по-добре.\n28-Oct-2010 at 08:27\n@autotim – хубаво си направил, човек се учи от грешки – или от чуждите, или от своите.\nАз не търся вина в нещо или някого и знам, че успехът и провалът в голяма степен зависят от мен. Знам, че и да бях останала в София, няма гаранция как щеше да се развие бизнесът, може би пак щеше да замре. А може би не.\nЗа съдружниците – неслучайно я има приказката за орташката работа… По-добре сам според мен.\n28-Oct-2010 at 18:06\nа що се отнася до София – не съжалявай.\n01-Nov-2010 at 16:27\nХа, много вярно. Проблемът със свръхентусиазма е познат и за съжаление много разпространен.\nПросто в един период, човек отказва да види и да вземе предвид разни рискове, които, по законите на Мърфи се случват едновременно.\nОстава разбира се опитът, ноу-хау-то, а това никой не можe да ти вземе .. Даже и този мръсник – Мърфи :о)\n05-Nov-2010 at 16:49\nИ на мен ми се е случвало това , и аз съм постъпвал по същия начин , затова БРАВО ! Прави това което обичаш, прави го със страст , и всичко останало ще дойде от самосебе си :)\nPingback: Кой заем по-напред ? | Лични финанси\n25-Nov-2010 at 04:22\nСъжалявам ама Кийосаки не ми даде душа да си губя времето да го чета. Ако искам да чета нещо за мотивация, то чета истории на успешни хора/бизнес и.т.н., много по-реално и интересно е, особено ако има и факти. Прелиствал съм книгата и съм се зачитал, но ми беше някак си скучна. Къде по-полезно ми беше да си чета учебника по предприемачество в комбинация с The perfect store, ама то при мене може би така се получава щото бизнесът ми е специалност.\nТа с 2 думи за книгите от типа БТБТ просто са компилация от няколко учебника, съчетани с няколко практически / фолклорни съвета и обяснени на разбираем език …за мен това не е стойностно. Някъде наскоро прочетох и подобно мнение за гурутата на личностното осъвършенстване че цедят книгите си от никому неизвестни книги на талантливи психолози дето им куца маркетинга :).\nДруго кво…а Рая увлекателно пишеш, това ме вдъхновява и аз да разкажа една , две истории в стил лично преживяно. Бтв щом се интересуваш от СЕО посещаваш ли предприемач.ком и уебмастърбг.орг?\n25-Nov-2010 at 04:37\nА забравих да допълня, че и стила на писане ми допада, все едно сякаш пишеш и на други тематики :):):)\n25-Nov-2010 at 09:11\nНе пиша друго засега, но ми се иска. Благодаря за комплиментите :)\nВ предприемач.ком имам регистрация, но не влизам – нещо не ми допада тоя сайт. За уебмастър.орг не знаех, ще го погледна.\n25-Nov-2010 at 12:57\nПредприемач е чудесен форум само да знаеш как да отсяваш плявата, както навсякъде в интернет. Абе що ми се стори че пишеш и фантастика… :):):)?\n25-Nov-2010 at 13:04\nЗа форума – възможно е, просто на мен нещо не ми допада :)\nИмаше един период, в който пишех, даже имах някои публикувани, но в момента не се занимавам – нямам време. Имам разни идеи, ама нямам достатъчно време за всичките :)\n01-Dec-2010 at 15:56\nЗабвано четиво. Само още нещо за избора – собствен бизнес или на заплата … Абсурдно е да се поставя по този начин, като че на заплата са хората, които са некадърни за собствен бизнес ;) Но мисля, че това си го разбрала вече. Има професии предполагащи да си част от голям бизнес или корпорация. Хората желаещи да практикуват такива, няма как да го направят в собствен такъв за 5000 или 50.000лв.\nИма и хора, които умишлено търсят сигурност и риска не им е в кръвта нито им прави живота интересен. Те не искат да взимат сами решения, нито искат сами да носят последствиятa – независимо хубави или лоши (да, някои не са толкова алчни за слава и им е по приятно ако е поделена с екип). Има и такива, които са прозряли истините в края на статията, без да им се е налагало да ги изживяват на свой гръб. И т.н. и т.н.\n01-Dec-2010 at 15:58\n@outfaced – естествено, че НЕ Е вярно, че хората на заплата са по-некадърни или по-страхливи или по-… каквото и да било :)\nPingback: VII принципа за правене на пари | Лични финанси\nPingback: Heaven HR и аз: Идеята | Лични финанси\n08-Jan-2011 at 22:50\nКийосаки ни прави на глупаци и богатее от това.\nРая, благодаря ти, за споделения опит!\n10-Jan-2011 at 11:37\n@goro – може би “прави ни на глупаци” е малко силно казано. Всъщност идеите му не са лоши, просто трябва да се четат внимателно (и според мен авторът трябва да обръща СПЕЦИАЛНО внимание на предупрежденията, след като дава такива смели съвети на обикновените хора).\n10-Jan-2011 at 16:14\nТочно това му е номерът. Адресира идеите си към масовия читател. Уж, че всеки може да стане богат. Е, това си е заблуда – съзнателна. Не всеки, разбира се, ще стане богат, ама мнозина ще си купят книгата му. И кой ще стане от това богат – познай :)\nТой сам си казва, че алчността на хората е сериозен фактор. И той си го отчита това :)\n10-Jan-2011 at 16:49\nХехе :) Мда, малко тип “Наистина всеки има ВЪЗМОЖНОСТ да стане богат. Но колко е ВЕРОЯТНО е друг въпрос” :)\n10-Jan-2011 at 20:30\n“На калпав читател , Киойсаки му пречи”. Защо да не може всеки да стане богат ? Да не би да нещо, което Господ е позволил само на избрани?\nПриказки от типа ” Гроздето е кисело ” и “Пари ми дай, акъл не ща ” са присъщи на хора, на които все нещо им пречи.\nВ случая Киойсаки, защото ги “зарибявал”! ? Като ги питаш, обаче, как се забогатява ? – отговорът е нещо от типа ” С кражби, мошенничества и т.н.” Тоест, по честен път не може да се забогатее!\nНека си вярват ( по-удобно им е ), но да не си търсят лесни оправдания.\nКато не вярват на Кийосаки, на кого имат доверие?\nМай на никого! Най-малко на себе си!\nАз не казвам, че Киойсаки е прав за всичко, но не виждам какви заблуди проповядва.\n10-Jan-2011 at 20:40\nОсвен това, наистина не мога да разбера защо всеки да не може да постигне финансова независимост, пък и дори забогатяване?\nМай повечето “критици” не са чели внимателно ( ако изобщо са чели ).\n1. В книгите си казва, че всеки може да постигне финансова независимост. Което си е така, защото е нещо, което може да се научи. Не нещо, което се случва по някакъв магичен начин, само на “късметлиите”.\nКакто е безспорно, че всеки може да се научи да кара кола, да плува, да готви, да рисува и т.н. Стига да иска и да вложи необходимите усилия.\n2. Киойсаки не пише, че следвайки съветите му ще станеш най-богатия в света. а че ще забогатееш дотолкова, че ще си независим.\nИдеята е, че не всеки, може да стане БИЛ ГЕЙТС, но всеки може да е финансово добре. Стига да внимава , какво прави и да е готов да плати цената – мислене, планиране, труд, търпение и т.н.\n11-Jan-2011 at 09:19\n@Стъкло – за финансовата независимост съм съгласна, че всеки може да я постигне (дори без Кийосаки).\nПС Липсваше ми, сякаш се беше позагубил последните седмици. Дано поне да си събрал повече подаръци :)\n11-Jan-2011 at 10:11\nКойто не харесва Кийосаки, да прочете откъса от ” Най-богатият човек във Вавилон”, който е при теб и ще види приликите.\nНе мога да рзбера, защо вместо да му благодарят, че разширява кръгозора и дава смислени идеи, много “разбирачи” се чувстват “зарибени”?\nПС. Аз чета редовно и често имам желание да се включа, ама пуст мързел.\n11-Jan-2011 at 10:53\nЗащото за обикновените хора тези идеи изглеждат прекалено амбициозни (рисковани) и съответно плашещи. Собственият бизнес и инвестирането не са за всеки и също не са единствения път към Независимостта.\nПо принцип всяка нова идея и всяка нова гледна точка е ценна, стига да не е твърде едностранчива.\n11-Jan-2011 at 12:08\nЧудя се каво търсят такива хора в твоя блог, защото и ти защитаваш тезата, че ВСЕКИ може да подобри финансовото си състояние. Независимо от всички пречки.\nАма, най-лесно е да си кажеш ” Гроздето е зелено” и да продължиш само на заплата.\n11-Jan-2011 at 13:00\nДа, ВСЕКИ може да подобри финансовото си състояние и да стигне до Независимост. БОГАТСТВОТО обаче е друг въпрос, доста по-сложен, и тук няма универсални съвети.\nРаботата на заплата е хубаво нещо и ако я превърнеш в кариера, ще си живееш доста добре и спокойно. Това също е възможен път към доброто финансово състояние и Независимостта. За да имаш бляскава кариера трябват не по-малко усилия от това да имаш бизнес. Така че и двете имат плюсове и минуси, и двете не са универсално подходящи за всички.\n11-Jan-2011 at 21:40\nТака е, но Кийосаки не дава съвети за забогатяване , а за постиане на финансова независимост. Затова, тези които са го чели набързо, му вменяват че говори за забогатяване и се чувстват “зарибени”.\nАз не казвм, че заплатата е лошо нещо и е задължителна да се впуснеш в бизнес занимания. Постигането на добра и възходяща кариера е дори още по-сложно. Казвам само, че заплатата (колкото и да е голяма ) не дава автоматична сигурност. просто защото, когато спреш да работиш – спира и заплатата. И тогава най-ясно проличава колко добре би било да имаш пасивни доходи. За което пише и Кийосаки.\n12-Jan-2011 at 10:07\nСпоред мен Кийосаки говори много повече за забогатяване чрез собствен бизнес и инвестиране, отколкото за финансова независимост чрез пасивен доход. Същото прави и Ким, жена му, в книгата си “Богата жена”. Колкото до сигурността – нищо не дава автоматична сигурност, дори бизнеса и пасивния доход.\nВпрочем теб има ли те в нашата ФБ група?\n12-Jan-2011 at 11:50\nЕ, той е написал 15 книги и аз не съм чел всички. Може би в някои от тях набляга на забогатяването. И зарибява яко :)\nАЗ се регистрирах като приятел във фейсбука, но не можах да намеря как се влиза в групата.\n14-Jan-2011 at 09:39\nСъжалявам, че съм обидил някого с мнението си, което беше крайно. Разбира се, че има и полезни съвети и неща в книгите на Кийосаки. Но от това, една малка рибка няма да порасне акула. Има и изключения, ако малката рибка се е родила като акула. Но рекламата е, че всяка рибка може да е акула. А това не е така. А за него ефекта е, че всяка рибка и се иска да бъде акула, и може би, поради това, ще си купи от книгите му. :)\n@goro – е, е, е! Може понякога да припалваме – хора сме все пак – но в крайна сметка целта е да огледаме въпроса от всички гледни точки :) Истината обикновено е по средата.\nPingback: Пари от блог. Ах, сладка работа… | Лични финанси\n05-Mar-2011 at 23:41\nсупер публикация. правилно си се насочила и искрено се надявам, че първия ти неуспех няма да те насочи отново по “грешния път”:). аз също като теб съм имал неуспехи и знам, че само този, който се отказва никога със сигурност не успява. аз в крайна сметка имам собствен бизнес вече от повече година и ще се радвам ако мога да ти помогна с нещо.\n11-Mar-2011 at 22:56\nМного ми се иска да напиша някакъв коментар. Истината е, че не знам точно какъв. :(\nПърво – Рая, искрено се възхищавам на личността и на опита ти. По случайност попаднах на блога, който водиш, и от тема на тема прочетох почти всичко в него. Странното е, че именно Кийосаки и неговите книги ме доведоха тук. Симпатизирам ти, защото всичко, за което пишеш, ми напомня на различни етапи от моя живот. До голяма степен същите мисли са хвърчали и в моята глава. Единствената разлика е, че аз не проявих куража да напусна работа и да започна собствен бизнес. Въпреки че не е късно.\nИ 2-ро: Много бих искал да се присъединя към фейсбук групата, за да не пропускам нито една новост. Жалко, че не знам как.\nТова е за сега от мен – желая ти от сърце много успехи и неизчерпаем ентусиазъм!\n14-Mar-2011 at 09:38\n@Благовест – за да не изпускаш новите публикации, е достатъчно да се абонираш по email (розовото поле горе вдясно). За групата – ще те потърся във ФБ и ще ти изпратя покана :)\nКолкото до моето напускане – то беше колкото кураж, толкова и глупост, рисковано и недостатъчно обмислено.\nСобственият бизнес е средство за изкарване на пари, точно като заплатата. Много хора смятат, че да имаш бизнес е по-престижно от това да си на заплата, а всъщност това няма никакво значение. Човек трябва да прави това, което е подходящо за него.\n08-Jul-2011 at 00:58\nАко знаеше всички тези неща в началото нямаше да започнеш бизнес, повярвай ми :) Не е виновен Кийосаки и съдбата помага на подготвените ;)\nМоята мисъл по темата – ако парите които правите на месец от заплата и дейности са твърде големи за описване като работна заплата, тогава е момента да се регистрира фирма :) а може би преди това да минете и през граждански договор, ако все пак обема е по-малък :)\n12-Sep-2012 at 10:09\nДнес се регистрирах, защото има добри статии относно финансовата грамотност и личните финанси.\nЩе си позволя да не се съглася с теб че Кийосаки не обръща внимание при стартирането на бизнес, дори е написал цяла книга за това “Преди да напуснете работа”.Също така описва и своята неподготвеност за управлението на собственият си бизнес при неговото разрастване.Изобщо цялата негова поредица от книги е полезна да се прочете.Това, което мен ми прави впечатление, че във всички книги, едни и същи идеи се представят по различен начин, но все пак това е прилагане на умението на търговец за да печели редовно от продаването на различни, но негови книги.\nКакто се разбира от разказа, ти си напуснала работа без да имаш никакъв опит при иправлението на фирма, което може би е основната причина да не успеете.\nНе искам да ме разбереш погрешно, че те критикувам, а напротив.Аз също съм се опарил и то няколко пъти и затова знам, че е много важно да си подготвен.Искам да кажа на всички, че преди да започнат бизнес, трябва да научат много важни неща свързани правенето на бизнес.Най-важно е познаването на законите.Познаването на законите позволява на всеки търговец съвсем законно да плаща по малки данъци и да се възползва максимално от предимствата, които те му дават.\nСпирам, че стана дълго :-)\n12-Sep-2012 at 10:42\n@НИК – здравей и добре дошъл в коментарите :)\nЗнам за книгата “Преди да напуснете работа”, но в статията визирам “Богат татко” – най-популярната му книга.\nКолкото до липсата на опит в управлението на фирма, реално откъде можеш да имаш такъв опит ПРЕДИ да си направиш собствена фирма? :) Вариантът е да си мениджър в чужда фирма може би… и пак не е гаранция че ще успееш в собствения бизнес. Защото като мениджър в чужда фирма ти си основно изпълнител, тоест работата ти е главно да прилагаш на практика насоките на собственика (макар и да взимаш собствени решения, те са подчинени на неговата политика).\nПознаването на законите сигурно също е важно, макар че според мен по-важно е да можеш да осигуриш добри приходи на фирмата. Тогава спокойно ще имаш и за данъци ;)\n12-Sep-2012 at 11:13\nНай-важното, е че хората трябва първо да имат финансова грамотност, защото тогава ще знаят, какво е Приходи и Разходи / Активи и Пасиви и ще могат да правят разлика между наемен работник, самоосигуряващо се лице, бизнес и Инвестиране.Колкото повече знят за всяка една категория, толкова по подготвени ще бъдат.\nСамо ще ти дам един пример: при въпроса “Кой плаща по-голями данъци, работника или работодателя? – от 10 запитани служители – 8 отговарят, че работодателят плаща по-голями данъци.\nЕто това трябва да се промени и тогава ние сами ще си помогнем за да не сме най-бедната нация от страните в европейският съюз.\n12-Sep-2012 at 12:03\nАз съм много ЗА да си помагаме сами.\n06-Jan-2016 at 13:13\nДа доста заинтригуваща от потребителя статия.За някой който иска да се пробва с търговия, му препоръчвам да се пробва тук http://www.plus500.bg/Trading/Stocks.aspx с безплатен реален първоначален бонус от 30лв.Не е нужен никакъв депозит просто се възползвайте от бонуса нищо няма да изгубите,просто има голяма вероятност да спечелите.Само трябва да уцелите точния момент на търговията.Също така с този бонус имате един единствен шанс.Препоръчвам- (злато или платина-това е за закупуване на унции),Сащ500 и UK100,(за закупуване на договори вид акции).Който реши да се пробва му пожелавам един голям успех и да не му се изпразват джобовете от тук на татък.\n23-Feb-2019 at 22:59\nne ми харесва статията намерила 5000 лева от кьде ги е намерила да не са паданали от МАРС не можеш да почнеш бизнес без пари –статия не ми харесва верно трябва кураж ама без пари даже и един химикал не можеш да си купиш — без нищо ако си крьгла нула нищо не можеш да направиш без средства и не само средства и акьл бизнес план кое и как се произвежда кьде ще с епродава риск ==статията е рарибяваща да тьрси хора който да купуват материали как се прави бизнес\n16-Oct-2019 at 13:50\nДобра статия си написала, оценявам я!\nБи ли споделила сега имаш ли собствен бзинес и какъв?\n20-Oct-2019 at 13:45\n@Hris – не, нямам в момента. С две малки деца, работа на пълен ден и много промени, ми е предизвикателство да се справя с ежедневнието. Може би някой ден по-нататък, но не ми е фикс-идея. Важното е да сме добре и да сме живи и здрави.


Едно, две, три и...: Нефтените утайници донесоха неприятните миризми - zonaburgas.bg\nНачало Бургас Едно, две, три и…: Нефтените утайници донесоха неприятните миризми\nСлед разпореждане на Директорът на РИОСВ-Бургас, за извършване на незабавна проверка от експерти на РИОСВ – Бургас, по повод постъпили сигнали за миризми на нефтопродукти и газ тази сутрин в часовете от 06:45 до 09:23 от тел.112, приключиха измерванията за качеството на атмосферния въздух с мобилна апаратура GASMET по 28 показатели в района на к-с „Славейков“, района на КАТ, на входа кв. Лозово и пред кметството, портал на „Лукойл Нефтохим“ АД, „Джъмбо“, кръстовище на „Трапезица“. Измерените стойности са под границата на количествено определяне на метода.\nСъщо така извършена е и проверка на основна площадка на „Лукойл Нефтохим Бургас“ АД. Проверени са всички инсталации, снети са данни от собствените непрекъснати измервания, извършвани в инсталациите от дружеството в съответствие с Комплексното разрешително. Не са установени превишения на нормите за допустими емисии на контролираните замърсители. Няма настъпили аварии и инциденти. Инсталациите са работили в нормален технологичен режим. От екипи на ЕПАС (Единната противооаварийна служба) са извършени обходи и измервания непосредствено след получаване първия сигнал в изпълнение на План за оперативни действия. Не са отчетени концентрации на бензен и сероводород .\nПрез изминалото денонощие не е извършвана експедиция на пропан-бутан. За дата 30.09.2019 г. експедиция на пропан–бутан на авто и ж.п наливни естакади е извършена след 08:00 часа. Няма регистриране на изпускания в атмосферата от газ детекторите в инсталацията. В момента на проверка се извършва пълнене на ж.п цистерни с пропан –бутан, като не са констатирани миризми.\nПри обход на основна площадка на дружеството в района на преработката на нефтени утайки и други отпадъци по Програма за отстраняване на минали екологични щети, причинени преди приватизацията на „Нефтохим” АД, Бургас е установена силна миризма на нефтопродукти. В момента дейности по преработка на стари екологични щети не се извършват. Предвид атмосферните условия през последното денонощие (безветрие и високи температури) същите са главен източник на емисии на въглеводороди в атмосферния въздух и генериране на неприятни миризми.


Свързан NdFeB магнит за автомобилни производители, доставчици, фабрика - Купувайте продукти на едро - Hangzhou Sens Magnetics LLC\nСвързан NdFeB магнит за мотор\nОсновно приложение за информация: магнит за високоговорители, индустриален магнит, магнит за мотор, спирачни магнити покритие: черен епоксиден размер: персонализирана търговска марка: SensMag спецификация: персонализиран код на HS: 8505110090 Форма: пръстен степен: Bn-8, Bn-10, Bn-12 Доставка: 15 дни транспортен пакет: хартиена картонена опаковка + калъф от дърво Произход: ...\nПриложение: магнит за високоговорители, индустриален магнит, магнит за мотор, спирачни магнити\nПокритие: Черен епоксид\nСтепен: Bn-8, Bn-10, Bn-12\nСвързаните NdFeB магнити се получават чрез бързо свързване на Nd-Fe-B прахове, които се смесват с пластмасова смола, за да се образува магнит чрез формоване чрез епоксидно и инжекционно формоване с найлон. Инжекционното формоване има особено полезна функция при формоването на много сложни форми и тънкостенни части. Компресираните магнити са ограничени за прости геометрии, но те могат да предложат по-висока магнитна сила от магнитите с леене под налягане чрез относително висока плътност. Свързаните NdFeB имат по-ниски енергийни свойства в сравнение със спечения NdFeB. Въпреки това, той може да бъде произведен с висока точност на размерите и сложност на формата. Обикновено не се изисква довършителни работи за свързан NdFeB. За да се предотврати корозия, магнитните повърхности се обработват с епоксидно покритие или никелиране.\n1. MAGNET степен:\n2. MAGNET Shape: диск, цилиндър, блок, пръстен, насрещник, сегмент, трапец, неправилни форми и др. Налични са персонализирани форми за неодимови магнити\n3. Магнитно покритие: Ni-Cu-Ni, никел, Zn, злато, сребро, мед, епоксидна, химическа, PTFE, парилен, Everlube, пасивация и др.\n4. Толерантност към магнита: можем да направим много строга толерантност с мисълта: +/- 0,012\n5. Приложение на магнит:\n6. Технология на професионалното производство:\nИмаме повече от 10 години професионален опит в производството на магнит. бихме могли да помогнем на U да разработи нов проект.\nHot Tags: свързан ndfeb магнит за мотор, доставчици, производители, фабрика, търговия на едро, купи\nЕдин чифт: Arc Bonded NdFeB\nСледваща: Неосезаеми на стокоферни\nПостоянен NdFeB блок магнит\nN35 ~ N55 NdFeB\nN45sh NdFeB за безчетков генератор


В момента текат безплатни тестове за откриване на болни с хепатит С. Изследванията се правят в най-големия център за лечение на вирусен хепатит у нас, намиращ се в УМБАЛ „Свети Иван Рилски“ в София. Прилагат се серологични тестове с подчертано висока специфичност и чувствителност.\nОт болницата съобщават, че ще се тестват само предварително записали се. Това се прави, за да се избегне голямо струпване на хора и опасността от заразяване с коронавирус. Проби се събират от 18 до 22 май във времето от 11 до 14 часа.\nЗапишете се на телефон 0876 01 39 13.\nСпоред лекарите, изследванията са особено препоръчителни за пациенти, на които е преливана кръв преди 1992 година. Също и за хора, които са претърпели хирургически операции или пък са преживели рискови ситуации, в които може би са били контактни с вируса на хепатит С (употреба на спринцовки с неясна стерилност).\nБезплатните изследвания се провеждат като част от Европейската седмица за тестване на хепатит и ХИВ в сътрудничество със Сдружение „ХепАктив“.\nКакво следва за далите положителна проба\nТе ще бъдат насочвани към Клиниката по гастроентерология на УМБАЛ „Свети Иван Рилски“ за безплатно консултиране и изписване на терапия. Специалистите напомнят също, че Националната здравноосигурителна каса вече четвърта година – от 2016 – покрива изцяло безинтерфероновата терапия, чрез която се постигат над 99,4% освобождаване от вируса.\nСпоред председателя на Българското дружество по гастроентерология, професор Красимир Антонов, у нас са създадени възможности за лекуване на около 5000 болни от хепатит средно годишно. Лекувани в болниците са пък около 1000 човека и реално създадените възможности не се оползотворяват. Освен това коронавирус пандемията допълнително е задълбочила проблема през последните месеци, в които в специализираната клиника са лекувани само потърсилите помощ по спешност.


Ромина Тасевска в БАН: Моделката пуска собствена козметична линия! - Зар БГ\nРомина Тасевска в БАН: Моделката пуска собствена козметична линия!\nот admin\t на 01.02.2021\nРомина Тасевска, една от носителките на титлата „Мис България” и безспорно красива жена, за пореден път доказва, че тя е нещо повече от глезеница на съдбата.\nВъпреки че съвместява множеството си ангажименти с грижите за трите си деца, брюнектата се впуска с ново бизнес начинание.\nПоловинката на футболиста на „Славия” Дарко Тасевски разработва собствена козметична линия. Продуктите, които ще излязат под нейното лого, се подготвят под вещия поглед на изтъкнати родни химици и биолози.\nВенцислава Тафкова в топ форма по бански! Мис България отвя…\nДжаферович гневен! Ето как по родното море прибират парите…\nИменно поради това Тасевска прекарва голяма част от деня си не из магазини и козметични салони, а в БАН.\nОт там наскоро тя пусна кадър, който провокира любопитството на феновете.\nМнозина побързаха да я попитат какво прави точно там и защо позира не в предизвикателна рокля, а в ежедневен работен тоалет. И тя задоволи интереса им. Обеща съвсем скоро да стане ясно върху какво точно работи.\nВъпреки че времената са тежки за мнозина, красавицата се надява продуктите й да намерят своята пазарна ниша и да успеят да затвърдят още повече името й. Но не само като носителка на отличието за най-красива българка. А и като символ на предприемчивостта на българската жена, коментират близки до моделката.\nДарко Тасевскикозметична линияРомина Тасевска\nНа лов! Маги Халваджиян дири нови звезди\nСкандалът се разраства! Кичка посече Панайот Панайотов…\nТоппилот на Ф1 бройка мацки в чалготека\nВойна! Панайот Панайотов не ще да пее на концерт на Кичка…


Португалска футболна легенда идва в България - БГ Футбол - Други - Gong.bg\n6 август, 15:28\nНуно Гомеш има 79 мача и 29 гола за националния тим на Португалия и беше част от състава, който спечели сребърните медали на европейското първенство през 2004 година.\nЗаедно с Гомеш, на турнира се очаква да присъства и Лакдар Белуми, избран под номер 4 в класацията на най-добрите футболисти на Африка за XX век и автор на победния гол за Алжир срещу ФРГ в прословутия мач между двата тима от Мондиал 1982 г. У нас ще пристигнат още дългогодишният вратар на египетския национален отбор Ахмед Шобеир, участник на световното първенство в Италия през 1990 г., както и бившата звезда на френския Олимпик (Лион) Азиз Будербала, блеснал на Мондиал 1986 в Мексико с екипа на Мароко.\nОт страна на БФС официална покана е отправена към президента на ФИФА Джани Инфантино и към генералния секретар на световната централа Фатма Самура.\nПредстоящата Световна купа SATUC в България е вторият международен шампионат за деца в неравностойно положение. Първото издание се състоя в Египет през 2015 година.


Контузия изкара Гришо от втория кръг на US Open - Спорт — Стандарт Нюз\nКонтузия изкара Гришо от втория кръг на US Open\nГригор Димитров приключи участието си на US Open. Най-добрият ни тенисист се контузи и се отказа в третия сет на мача срещу Алексей Попирин, съобщи bTV. 30-годишният Димитров получи травма в лявото стъпало и прекрати участието си при резултат 6:7(4) 6:7(4) 0:4 в полза на австралиеца.\nДвубоят от втория кръг в Ню Йорк започна по-късно заради дъжд, който наруши игровия ритъм и в началото на втория сет. Срещата тръгна добре за първата ни ракета и при 2:1 Димитров реализира точка за пробив - 3:1. След това обаче започна да допусна много грешки и позволи на австралиеца да върне брейка. Първият сет се реши в тайбрек, в който Попирин бе по-съобразителен във важните моменти.\nВ началото на втория сет Димитров проби, но съперникът му веднага изравни. При 1:2 българинът поиска медицински таймаут заради проблем в левия крак, а точно тогава мачът беше прекъснат заради дъжд.\nПри подновяването на играта и двамата печелеха подаванията си. При 5:5 Димитров пропусна точка за пробив и тази част също се насочи към тайбрек. Ситуацията от първия сет се повтори и Попирин поведе с 2:0.\nБългаринът продължи да прави грешки и австралиецът бързо натрупа аванс от 4:0 в третата част. При този резултат Димитров реши да прекрати участието си.\nТагове: Григор Димитров Контузия Турнир


store.bg - norno bg - 15\nКарта на Каварна и Шабла: Туристически гид. Северно Черноморие : Map of Kavarna and Shabla: Travel Guide. North Black Sea Coast\nКонструкторът е част от серията "DIY of Steam", където ще откриете още продукти и комплекти по темата ... Комплектът от "Engino" е подходящ за деца над 3-годишна възраст. Той се състои от 117 пластмасови елемента за сглобяване, занимателна книжка с факти и задачки, и картинни инструкции. С помощта на всички компоненти в комплекта, малчуганът ви ще може да създадете своя собствена малка ракета. Занимателната книжка ще запознае детето с различни факти за Космоса, а също и ще му даде възможност да сверява знанията си. Повече информация за инструкциите и комплекта на "Ракета" можете да прочетете ...\nНа български и английски език. Проверена с GPS. ... Включва карта на Северното Черноморие с обозначение на паметници на културата от национално значение и природни забележителности в снимки. Съдържа полезна информация, настаняване и хранене, туристически гид и забележителности в общините Каварна и Шабла. Характеристики на картата на Каварна и Шабла: Размери на сгъната карта: 10.5 x 19 cm. Размери на разгъната карта: 84 x 57 cm. Мащаб на картата на Каварна М 1:8000. Мащаб на картата на Шабла М 1:9000. Информация на български и английски език. Важно! Продуктът се предлага с различни дизайни на корицата. При ...\nТърсене на: norno bg Продукти 181-192 от общо 417


Крими :: МВР със супермодерна лаборатория за криминалистика, микроскоп сравнява гилзи :: Monitor.bg\nСамо една от пет експертизи влиза в Темида\n20:35 17 Февруари 2019 2505 Видяно 14 Споделяния Коментари\nСамо една от пет извършени експертизи влиза като доказателство по дела в съдебната зала. Статистиката е на МВР, а причината за нея не се крие в ниския КПД на криминалистите и експертите от вътрешното ведомство, а в огромното количество доказателства, които те се налага да обработват.\nЗа разлика от останалите вещи лица само експертите от МВР не получават пари за изготвянето на експертиза. Парите за нея отиват в бюджета на ведомството. Това разказа пред „Монитор“ Лилия Симеонова, дългогодишен експерт и началник-сектор „Базова научно-техническа лаборатория“ в Областната дирекция на МВР – София, а сега преподавател по теория и практика на криминалистическата експертиза в Академията на МВР.\n„Ние за всяка експертиза пишем сметка – брой отработени часове, направените разходи за консумативи, използваната апаратура. Тази сметка се плаща на МВР безусловно, но нека поне част от тези пари или други пари да бъдат предвидени за защитаването на експертизата пред съда. От 100 направени експертизи по досъдебни производства около 20 стигат до съда. В гражданските дела страната, която я поръчва, я плаща.\nВ наказателното производство тя е за сметка на възложителя\nразследващия орган или съда“, коментира Симеонова.\nОтскоро обаче уникални и супермодерни апарати помагат на експертите криминалисти да изследват всички видове следи и веществени доказателства от местопрестъпления и местопроизшествия. Техниката от най-ново поколение е инструмент в ръцете на специалистите, които правят своите заключения след убийства, изнасилвания, грабежи, кражби, катастрофи и др. Става въпрос за новото оборудване в залите по криминалистика в Академията на МВР, които са ремонтирани и обзаведени по проект на българо-швейцарската програма за сътрудничество „Изграждане на капацитета на експертите в областта на криминалистиката“. Подобно оборудване има и в Научноизследователския институт по криминалистика към МВР (НИК). То обаче е купено с пари по швейцарски проект и така е била купена възможно най-модерната техника към момента.\n„Нашите специалисти по нищо не отстъпват на специалистите в Европа – като подготовка, знания и умения. Там пък тясната специализация е прекалена, те се движат по процедури - ако не му го казва процедурата, той не го прави, докато ние сме толкова изобретателни, че вкарваме целия си мисловен потенциал, за да се свърши работа“, разказа Симеонова.\nЛабораторните изследвания се извършват\nв зали с микроскопи от най-ново поколение\nЕдин такъв е сравнителният микроскоп, на който могат да се изследват и сравняват гилзи, куршуми, трасологични следи от взлом. Той е с няколко обектива и с различни видове увеличения. Апаратът за разпознаване на банкноти пък е снабден със софтуер, който съдържа спесимените на валути от цял свят, на паспорти и лични карти.\n„Без такъв апарат не е невъзможно обученият специалист да открие фалшифицирането, но това е един изключителен инструмент за улеснение, защото фалшификатите стават все по-съвършени. Например идва паспорт от Бангладеш – как да знаем този паспорт какви защити трябва да има, как трябва да изглежда, дали не е някакъв стар модел. Когато не знаем, звъним на колегите от Гранична полиция и те ни дават информация как трябва да изглежда документът, къде каква защита трябва да има, защото например приносителят му чака на гише в служба „Миграция“ и не можем да го държим дълго“, споделя Симеонова. Стереомикроскопите пък са за обемни веществени доказателства: гилзи, куршуми, пистолети, пластики на карти, части от подписи и ръкописен текст.\nТези апарати много улесняват работата на експертите\nВ криминалистичната лаборатория в Академията на МВР в момента се инсталира и много модерен софтуер за изготвяне на фотороботи, който ще дава по-детайлни изображения - няма да изглеждат като рисунки, а ще се доближават до по-истински образ на снимка. Много видове очи, вежди, шапки, носове, форма на лицето... Повече възможности, за да може да се доближи образът до този, който свидетелят е запомнил и описва.\nЕкспертите криминалисти коментират, че има техника, но няма достатъчно хора. Причината е, че отговорността на експерта е много голяма. Винаги неговото заключение не устройва едната страна в съдебния процес и тя търси всевъзможни начини да компрометира експертизата. За всяко свое грешно заключение експертът носи лична наказателна отговорност, а не службата му. Криминалистите трябва да бъдат съобразителни и да мислят много напред, необходимо е непрекъснато да се обучават в новостите.\n„Криминалистът трябва да се обособи като специалист в една-две сходни области, за повече е несериозно да говорим. Така е по света. Трябва да има широк поглед, но в специализацията е истината.\nИзследването трябва да бъде извършено от тесен специалист\nкакто е в НИК-МВР. Докато в едно районно управление например се очаква от експерта едва ли не да разбира еднакво добре и от дактилоскопия, и от трасология, и от документни изследвания, и от почерци. На повечето места в страната тези експерти, които правят огледи на местопроизшествия, трябва да могат да се справят сами с едно произшествие“, разказва Симеонова.\nИ допълва, че от тази професия има изключително голям отлив, има много свободни места, тъй като е изключително натоварена. От много привлекателна, защото е много интересна, тя е станала не особено приятна, защото е изключително натоварена. Дори има малки районни управления, в които няма експерти и затова се изпращат експерти от областните дирекции. Това от своя страна е нерентабилно, защото е свързано с пътуване и разхищаване на време, което е проблем, защото трябва да се действа максимално бързо заради следите, които трябва да се съхранят.\nКурсантите в Академията на МВР се обучават да откриват следите на престъплението, вижте тук\nКак разследващите откриват доказателства за престъпления вижте тук\nВижте как се съхраняват веществените доказателства тук\n18:00 17 Февруари 2019


РЕФЛУКСНА БОЛЕСТ - ПРИЧИНИ, СИМПТОМИ И ЛЕЧЕНИЕ - ЗАБОЛЯВАНИЯ\nНай- Рефлуксна болест се забелязва чрез киселини. Пациентите страдат от киселинна регургитация, суха кашлица, дрезгавост и силно парене зад гръдната кост. Това заболяване е широко разпространено и трябва да се лекува, за да се изключи последващо увреждане.\nКакво е рефлуксна болест?\nСхематично представяне на анатомията при рефлуксна болест или киселини. Щракнете за уголемяване\nМедицинските специалисти говорят за това Рефлуксна болесткогато лигавицата на хранопровода е възпалена. Съдържанието на стомаха и киселият стомашен сок се вливат в хранопровода, тъй като сфинктерът на входа на стомаха се проваля и не предотвратява рефлукса.\nДолната трета на хранопровода се възпалява от дразненето от киселината. Ако рефлуксната болест стане хронична, съществува риск от вторични заболявания като рак на хранопровода.\nРефлуксната болест е типична болест в индустриализираните страни. Тук около 20 процента страдат от повтарящи се киселини. Децата и кърмачетата също могат да страдат от рефлуксна болест. Честотата се увеличава, както и ракът на хранопровода. Това е рядка последица от рефлуксна болест.\nНай- Рефлуксна болест се задейства при неуспех на входния сфинктер на стомаха. Съдържанието на стомаха и киселината могат да потекат обратно в долната част на хранопровода. Има няколко фактора, които причиняват киселинен рефлукс.\nТе включват мускул на сфинктера, който е твърде слаб, твърде много преминаване през хранопровода през диафрагмата и други анатомични отклонения, които предотвратяват горната стомашна обструкция.\nРискът от развитие на рефлуксна болест се увеличава от никотин, алкохол, затлъстяване и някои лекарства. Някои пациенти получават киселини, когато са подложени на стрес.\nСърдечните киселини са особено чести по време на бременност. Това е така, защото растящото бебе притиска към стомаха. В последния триместър на бременността добра половина жени страдат от рефлуксна болест.\nПри рефлуксна болест са характерни киселини, гръдна болка (ретростернална болка) и регургитация, рефлукс на съдържанието от кухи органи. В този случай рефлуксът на хима от стомаха в устата. При рефлуксна болест тези симптоми се влошават при хранене, лежане, консумация на алкохол, тютюнопушене, прегъване или физически и психологически стрес.\nБолката в гърдите се намира зад гръдната кост (гръдната кост) и често се бърка с болка в сърцето. Това е пареща болка, която е много неудобна и се влошава след хранене. Болка в горната част на корема (епигастрална болка), оригване на въздух или стомашен сок и затруднено преглъщане (дисфагия, одинофагия) също са чести симптоми.\nРефлуксната болест също понякога се проявява в атипични симптоми, като принуда за изчистване на гърлото, хронична кашлица, усещане за бучка в гърлото (усещане за глобус), дрезгавост, повтаряща се пневмония, лош дъх (халитоза), постоянно усещане за сухота, което не може да бъде облекчено чрез пиене подобрени или проникващи, безкрайни хълцания.\nКиселата еруктация и регургитация водят до вторично увреждане на зъбния емайл. Рефлуксната болест може да се появи и в ранна детска възраст. Тук има проблеми с храненето на кърмачетата и има засилено крещене и неспокойствие. В някои случаи кърмачето ще протегне главата си назад.\nЛекарят може да направи това Рефлуксна болест Първо се диагностицира въз основа на симптомите. Това се прави въз основа на интервюто за анамнеза, по време на което е важна информация за вида, честотата и начина на живот. Засега трябва да се изключат други заболявания, които имат подобни симптоми.\nГастроскопията е безопасен диагностичен метод. Това се извършва особено в случай на хронична рефлуксна болест, за да се открият евентуални злокачествени промени в лигавицата. С тази езофагогастроскопия не могат да се разпознаят само промени в лигавицата. В същия етап могат да се вземат и тъканни проби.\nПо време на гастроскопията може да се постави и капсула в хранопровода за измерване на киселинността за период от 24 часа. Тук лекарите говорят за дългосрочно измерване на pH. Измерва се концентрацията на киселината и данните се предават незабавно на записващо устройство.\nРефлуксната болест е изложена на риск от усложнения с напредването на заболяването. Те включват езофагит (възпаление на хранопровода).Причинява се от постоянен контакт с киселина, което води до промени в лигавицата. Това може да причини възпаление на лигавицата, която също набъбва. По принцип езофагитът е един от типичните последствия при рефлуксна болест.\nЗъбите също могат да бъдат засегнати от заболяването, което се дължи на обратния поток на киселинно стомашно съдържание. Лезиите на зъбния емайл стават забележими чрез чувствителни към болка зъби, кариес, пародонтит и възпаление на устната кухина.\nДруг ефект от рефлуксната болест е стесняване на хранопровода.Кухината на хранопровода е стеснена от възпалителни стриктури или белези, свързани с рефлукса. Това последствие става забележимо чрез нарушения на гълтателния рефлекс и болка.\nТъй като влиянието на стомашната киселина е постоянно, съществува риск от химическо изгаряне на стомашната лигавица. В резултат на това образуването на белези води до свиване на хранопровода, което от своя страна води до силно изразено стесняване. Тогава лекарите говорят за пептична стриктура.\nДруго усложнение на рефлуксната болест е образуването на язви в лигавицата на хранопровода. В повечето случаи те се заселват в долната част на хранопровода, където се среща стомахът. Възможна последица от язвата е кървенето, което може да отнеме както остър, така и хроничен курс.\nТежката киселини често се появява след консумация на мазна и пикантна храна. Засегнатите хора имат неприятно усещане в устата или силно усещане за парене. Киселини в стомаха не са заболяване, което трябва да се лекува от лекар. Ако киселини се появяват няколко пъти седмично без видима причина, като бременност, трябва да говорите с Вашия лекар. Съдържанието на стомаха се връща обратно, защото мазните храни повишават налягането в стомаха. Лекар може да определи точната причина за обратния поток на храната и да предпише подходящи лекарства.\nЧрез лекарствено лечение на Рефлуксна болест киселината може да бъде инхибирана. Антацидите, хидроталцитът и магалдратът неутрализират или свързват стомашната киселина. Продуктите се предлагат под формата на таблетки, гелове, таблетки с покритие и суспензии. Обикновено се приемат, когато симптомите възникнат. Например през нощта или след хранене. Антацидите са подходящи и за бременни жени.\nН2 антихистамини инхибират образуването на стомашна киселина. Тези блокери на Н2-рецептори обикновено се приемат през нощта и се предлагат без рецепта. Инхибиторите на протонната помпа изискват рецепта. Използват се при много тежки оплаквания и блокират образуването на ензим, който е отговорен за образуването на киселина. Симптомите изчезват в рамките на две седмици. Въпреки това, все още съществува риск от рак.\nАко рефлуксната болест доведе до гадене и повръщане, се прилага и прокинетиката. Те стимулират движението на стомаха и червата и по този начин осигуряват по-бързо отстраняване на стомашната киселина.\nХроничната рефлуксна болест може да се лекува хирургично, ако лекарственото лечение не е успешно. Тази операция се провежда като минимално инвазивна процедура. Възстановява се заключващият механизъм на сфинктера. След това стомашната киселина вече не може да тече обратно.\nКато домашни средства за случайни оплаквания са се доказали сухари, кисело мляко, мляко и бадеми.\nТези, които са предразположени към киселини, трябва да избягват мазни и големи хранения. Особено вечер, стомахът не трябва да се натоварва с твърде големи порции. Диетите с високо съдържание на фибри също помагат. Кафето, алкохолът и никотинът насърчават рефлуксната болест и затова трябва да се консумират само в много малки количества. Стресът и вълнението трябва да се избягват. Всеки, който е с наднормено тегло, трябва да се опита да отслабне.\nРазлични лекарства засягат долния езофагеален сфинктер и по този начин насърчават гастроезофагеалния рефлукс. Поради тази причина настоящите лекарства трябва да бъдат критично проверени и, ако е необходимо, дори заменени. Различни мерки могат да противодействат на потенциалния рефлукс: Те включват избягване на големи хранения непосредствено преди лягане, както и повдигане на таблото по време на сън.\nКато цяло трябва да се осигури достатъчно сън. Силната липса на сън може да доведе до това лигавицата на хранопровода да стане по-чувствителна към киселинен стомашен сок. Няма съмнение, че рефлуксната болест обикновено може да се лекува добре. В около 90 процента от случаите рефлуксният езофагит лекува след лечение с PPI.\nВъпреки това, когато лечението се прекрати, рецидивите се появяват при около 50 процента от пациентите. Ако не се лекува, в някои случаи могат да възникнат усложнения и те могат да бъдат много сериозни. Всеки, който временно приема лекарства срещу рефлукс и съзнателно променя диетата си, най-вероятно ще предотврати постоянен езофагит.\nХората, които са засегнати от рефлуксна болест, имат редица възможности за улесняване на ежедневието с тази болест.\nЗасегнатият човек трябва да обръща голямо внимание на диетата си. Киселинните и тежки храни трябва да се избягват. Тъй като колкото по-пикантни или кисели храни се консумират, толкова повече киселина се произвежда в организма. Този процес обаче е контрапродуктивен при рефлуксна болест. Ако засегнатото лице иска да противодейства на болестта, трябва да се съсредоточи върху меките храни. Бързо смилаемите храни като бял хляб, варени зеленчуци или дори ориз са идеални за тази болест. Когато става въпрос за напитки, пациентите трябва да търсят напитки с ниско съдържание на въглерод. Въглеродната киселина стимулира производството на киселина в организма. Още водата или меките плодови сокове са по-подходящи.\nАко е необходима помощ със състава на диетата, по всяко време може да бъде извикан обучен диетолог. В допълнение към хранителната основа могат да се приемат някои лекарства без рецепта като стомашни гелове или киселинни блокери. Този метод може да бъде обсъден и с отговорния лекар по всяко време. Ако се спазват тези съвети, бързо ще се усети подобрение и симптомите ще се облекчат.\nТагове: Спортен Патоген Симптоми\nСиндром на турникет\nРефлуксната болест се проявява като киселини. Пациентите страдат от киселинна регургитация, суха кашлица, дрезгавост и силно парене зад гръдната кост. Това заболяване е широко разпространено и трябва да се лекува, за да се изключи последващо увреждане\nCopyright 2021 https://healthandmedicineinfo.com Рефлуксна болест


8 подобрения за вашето храносмилане - Диети - fitwell.bg\nпо статията работи: FitWell.bg | 22.05.2017 | 14:30 Прочитания: 5397 0 3\nФибрите се състоят от части на растителни храни, които човешкото тяло не може да смила. Вместо това, те преминават през организма и завличат със себе си отпадъчни вещества. Този процес значително намалява времето, за което вредните вещества преминават през червата. Фибрите се делят на 2 вида – разтворими във вода и неразтворими. Храносмилателната система се нуждае и от двата вида, за да функционира ефективно. Набавете си разтворими фибри като консумирате овесени ядки, грах, боб, ябълки, цитрусови плодове, моркови и ечемик. Добавянето на разтворими фибри ще спомогне значително в контрола на холестерол и кръвна захар; Набавете си неразтворими фибри като консумирате сурови ядки, различни видове боб, зеленчуци като карфиол и зелен фасул. Добавянето на неразтворими фибри ще спомогне да поддържате редовно движение на червата и превенция на запек; Много растителни храни съдържат както разтворими, така и неразтворими фибри, така че лесно можете да увеличите приема си и на двата вида, като добавите зеленчуци към дневните си хранения; Храните с високо съдържание на фибри, обикновено са с ниско съдържание на калории. По този начин ще ви помогнат да контролирате теглото си, да регулирате нивата на кръвната захар и холестерола и да заредите тялото си с витамини и минерали.\nКомбинацията от прием на храни, богати на фибри и пиенето на повече вода, ще увеличи ефективността на храносмилането. Фибрите и водата спомагат за омекотяване и по-лесно разграждане на храната, така че тялото да може да усвои по-лесно нужните му хранителни вещества и също толкова лесно да изхвърли ненужното. Минималният препоръчителен прием вода е около 2 литра, но при топло време, добавена физическа активност, наднормено тегло и други фактори е необходимо да се регулира и приетото количество като се увеличи; Ако често получавате главоболие, чувствате се уморени и замаяни, потите се много малко, дори когато е горещо, това може да са признаци, че тялото има нужда от повече вода; Други признаци, по които може да познаете дехидратацията са минимални количества урина и урина по-тъмна от обичайното.\nКонсумацията на ферментирали храни спомага за поддържането на полезни чревни бактерии. В храносмилателния тракт се съдържат много видове микроорганизми, които помагат за разграждането на храната. Храни като кисело мляко, кефир и натурално кисело зеле спомагат за възстановяването и балансирането на полезните бактерии в храносмилателната система. Това не само е полезно при борбата с диария и запек, но може да подобри или предотврати редица здравни състояния като: Неразположения след прием на антибиотици, които са убили не само вредните бактерии но и тези, които са полезни и се намират натурално в червата; Синдром на раздразненото черво; Вагинални инфекции и такива на пикочните пътища; Да редуцира симптомите на настинка и грип.\nПодобрение #6:Премахнете храни, които дразнят храносмилателната система\nТази стъпка изисква да отделите повече време и усилия. Храните, които дразнят храносмилателната система варират много от човек до човек. Опитайте да записвате храните, които консумирате, за да откриете дали има такива, които разстройват вашето храносмилане. Може да записвате всяко хранене в дневник и евентуални симптоми, които то предизвиква, до 1-2 часа след консумирането му (болки в стомаха, газове и др.). Може да опитате и да изключите за кратък период от време храни, които често се свързват със стомашни неразположения. Подобни примери са: Преработени храни като сладкиши, тестени изделия, пържени храни и бърза храна; Високо киселинни храни като кафе, чай, домати, оцет и цитрусови плодове (особено лимон и грейпфрут); Храни като боб, зеле и газирани напитки; Пикантни храни; Храни, съдържащи глутен (пшеница, бяло брашно, овесени ядки, ечемик, ръж, паста и др.); Млечни продукти, соя, царевица и фруктоза (сладки плодове, мед, натурални сокове);\nПодобрение #7: Определете лактозната си непоносимост\nЛактозата е захар, която натурално се съдържа в млякото и млечните продукти. Много хора не обръщат внимание на стомашни неразположения и усложнения, наблюдаващи се след консумация на мляко, тъй като смятат, че са необходими сериозни негативни реакции на тялото (като развиване на алергия), за да отсъдят, че млечните продукти са вредни за тях. Причината за тази забавена реакция най-често е наслагваната с години информация, че млякото е изключително полезна и здравословна храна. Не е нужно да сте алергични към лактозата, за да имате непоносимост към нея. Хората, които имат непоносимост към лактоза, не произвеждат достатъчно лактазен ензим, нужен за разграждането на захарта лактоза. Симптомите включват: стомашно подуване, спазми, газове, диария и гадене около 20 минути до два часа след консумацията на млечни продукти; Ако повече от 2-3 пъти наблюдавате подобни симптоми след консумация, опитайте се да избягвате мляко, сирене и кашкавал, сладолед и други млечни продукти; Сваряването на млякото преди консумация може да разруши лактозата (не напълно); Може да замените мляко и млечни продукти с алтернативи, които не съдържат лактоза, например ядково мляко (бадемово, кокосово и др.); Най-популярната хранителна добавка – суроватъчен протеин също съдържа количества лактоза, може да бъде заменена с протеин изчистен от лактоза на 100% – суроватъчен изолат.\nПодобрение #8: Добавете суплементи към вашата диета\nХранителните добавки могат да гарантират, че ще си набавите всичко, от което храносмилателната ви система има нужда. Най-добре е да консултирате тази стъпка с лекар или с вещо лице, за да се преценят най-подходящите дози. Пребиотик. Тези суплементи ще помогнат да си набавите достатъчно фибри и ще стимулират растежа на полезните чревни бактерии. Могат да бъдат набавени и чрез следните храни: чесън, лук, аспержи, глухарче, артишок, банани, ябълки, какао, ленено семе и др. За да запазят полезните си свойства, е силно препоръчително да се консумират сурови. Пробиотик. Пробиотиците са бактерии и дрожди, които са подобни на тези, които естествено се срещат в храмоснилателния тракт и подпомагат храносмилането. Пробиотичните хранителни добавки могат да помогнат в лечение и превенция на явза, диария, синдром на раздразнено черво и др. Могат да бъдат набавени и чрез следните храни: натурално кисело мляко, кефир, кисели краставички и др. Глутамин. Глутаминът е едно от най-важните хранителни вещества, които можете да дадете на тялото си. Спомага за възстановяването и регенерирането на чревната лигавица и успокоява възпаленията. Може да бъде открит като хранителна добавка, но се среща и в храни като месо, риба, яйца, млечни продукти, цвекло, боб, спанак, магданоз и др.\nдиети подобряване храносмилане


Публикувана: 24 март 2021, 11:14 ч.\nПоследно мнение: 26 апр. 2021, 17:48 ч.\nMonita - Новак\n24 март 2021, 11:14 ч.\nЗдравейте, мами. Моят юнак вчера направи 4м, започна 5ти. Днес бяхме на консултация и педито ми каза да започна вече да го захранвам с пюрета. Мисля да пробвам гези на Гербер, какво мнение имате за тях, ако сте ги ползвали?\n# 1 24 март 2021, 12:34 ч.\nАз съм давала от тях и си бяха Ок . Но за в началото най - добре си взимай зеленчуци и си прави ти защото се почва с много малко . Реално ти ще даваш по няколко лъжички на ден . А като вземеш пюре и го отвориш срока му е до следващия ден и отделно го хвърляш почти цялото. Аз си варих по 1 малко картофче или морков или тиква ( зависи с какво си решила да започнеш ) , пасирах го и слагах малко АМ или водичка , да не е много гъсто . После като започна по повече да яде си и купувах пюрета , но в началото за мен ням смисъл .\n# 2 24 март 2021, 12:39 ч.\nАми на мен педиатърката ми каза, да започна с готови, тези на гербер си июат малки разфасовки за захранване по 80гр са. Каза ми първо с 3 4 лъжички после повече, и по 2 3 дни от един зеленчук, после друг, и след това комбинирани\n# 3 24 март 2021, 13:45 ч.\nБих сменила педиатър (думата педито ми навява грозни асоциации и е неуважителна към професията), който ме кара да захранвам преди 6тия месец и то с купешки пюрета.\nПри захранването се целят 2 съществени неща - детето да свикне с новите вкусове и да се види дали няма алергия или непоносимост към определен продукт. Това се вижда най-добре с пресен зеленчук или плод. А и цял живот ще има време да яде купешки и пакетирани храни.\n# 4 24 март 2021, 14:16 ч.\nСпоред мен педиатъра го е казал това , защото доста от зеленчуците и плодовете които се продават са пръскани с пестициди. Аз за това купувах зеленчуци от био магазини .\n# 5 24 март 2021, 19:43 ч.\nНа нашето бебе му даваме само био зеленчуци, не готови пюрета. Така се започна от началото. Вече е 6 месеца и половина и започва да разбира за какво става дума.\n# 6 25 март 2021, 08:03 ч.\nОф, като се почне с тия био глупости....откъде ги вземате био зеленчуците и плодовете по това време...\nЗахраних дъщеря ми в края на 4ти месец с Био тиква....ама верно беше био, щото си я имахме в градината. Обаче спокойно си давах неБио пюре от морков, броколи, карфиол и плодове, защото в този момент в градината плодове няма. Има страхотни чисти пюрета на Ганчев, Слънчо. Важното е да са 100 процента без захар, олио, сол и пр. на този етап. На Гербер особено не ми допадаха. Междудругото ДМ имат страхотни пюренца също. Био В момента наистина може да видите тиква на някой ако му е останала скатана, картофи. Мисля че в момента има пащърнак още по-пазарите.\nА и няма нужда да си сменяте педиатъра - следвайте си детето и неговото темпо, и по-малко коментарите в бг мама\n# 7 25 март 2021, 08:30 ч.\nЗа мен проблемът не е в био глупостите, а в купешките пюрета, вместо да се свари един картоф или морков. Повече време ще ми отиде да ида до магазина за готово пюре, вместо да сваря един зеленчук и детето да яде нещо домашно и прясно, а не консервирани (пюретата са си консерва и нищо повече, но всеки преценява за децата и семейството си).\n# 8 25 март 2021, 09:00 ч.\nА домашен брокол или карфиол откъде? Когато някой коментира при запитване във форума слага всичко под общ знаменател и изобщо не се замисля как в този момент може да насади чувство на вина в млад родител, че защото иска да даде на детето си пюре от бурканче , едва ли не свършва света. Плюс това за маса от народа домашно е това, което има у дома, а не това , което сам е отишъл да си набере от градината....което пак казвам в момента няма как да се случи. Дамата пита за мнение за пюретата на Гербер, а всички почват да й обясняват как детето трябва да яде Био...\n# 9 25 март 2021, 09:13 ч.\nКой е казал да е домашно? Но аз лично намирам разлика между пресен, замразен и консервиран карфиол.\nДамата пита за захранването с пюрета. Не виждам проблем да й се даде съвет да свари и пюрира 1 картоф, например или шепа друг пресен продукт, докато захранва. После цял живот може да го храни с консерви, буркани и полуфабрикати.\nКонкретно пюретата на Гербер и изобщо купешки пюрета моите деца ядяха с нежелание в малкото случаи, когато ми се налагаше да давам готови. Съветът ми е на база на това, че съм виждала разликата при хранене на бебе с приготвена прясна храна и с буркан, консервиран с нещо си за постигане на трайност не знам колко време.\nИ ако някой изпитва вина как си храни детето, значи и самият той не е убеден, че това е правилният начин.\nА терминът био си е жива измама. Защото и най-биото го вали дъжд, носещ разни частици от други места и ги духа вятър, носещ полени от пръсканите с пестициди градини на комшиите. Чист рекламен трик за готови да си дават парите.\nАз не говоря за био, а за прясно и за това да знае майката какво дава на детето си\n# 10 26 март 2021, 06:34 ч.\nАбе според мен проблема не е толкова дали е купено пюрето или домашно, а това, че става въпрос за бебе на 4м!?!\nСпоред ме изчакай поне още месец и половина със захранването. Я се замисли само как ще го храниш като не може да стои седнало все още... и вземи прочети малко за захранването, как и кога започва и тн. Има предостатъчно информация, а не да разчиташ на педиатър с разбирания от миналия век. Той и сокчета сигурно е казал.. аман от такива педиатри...\n# 11 26 март 2021, 07:22 ч.\nАз даже не вярвах, че още има захранващи преди 6-тия месец.\nБабите ни са захранвали рано,когато им е намалявала или спирала кърмата, защото детето не може да стои гладно. Сега има адаптирани млека, които спокойно могат да допълват кърменето.\n# 12 26 март 2021, 10:45 ч.\nВсъщност в групите във фб почти няма човек, който да е изчакаш до 6ти месец. Масово от 4ти месец се захранва. Вчера четох въпрос за закуска на 5-месечно, САМО обядът и СЗ били заместени. Имаше и друга с бебе на 7 месеца с всички заместени хранения и педиатърката й казвала поне СЗ да е АМ, ама тя не искала да дава АМ, то детето си обичал пюретата.\n# 13 26 март 2021, 12:41 ч.\nЦитат на: Fever Ray в пт, 26 мар 2021, 07:22\nАми това също е един мит.. за мистериозното "намаляване/спиране " на кърмата. Съвсем малко са случаите /здравословни/, в които наистина може да се случи. В повечето случаи е нещо, което майката прави или не прави, за да й "намалее/спре" кърмата към 3-4-5 месеца. Обикновено съвпада с първата кърмаческа стачка на бебето.\n# 14 26 март 2021, 12:47 ч.\nМая, наясно съм. Но има такива случаи и без да прави майката нещо специално. С първата дъщеря при кърмене получавах контракции, понеже забременях с втората и спрях да кърмя принудително. С третата направих мастопатия и ми беше неприятно, въпреки опита.\nКърмила съм съответно до 4-ти, 12-ти, 6-ти и отново 12-ти месец.\nПък и не съм сляпа привърженичка на кърменето, въпреки удобството му като метод на хранене.\nЗа мен кърма и АМ при бебе е с предимство. От здравословна гледна точка. Както и късното захранване (най-рано от 6-тия месец).


Дразни ви мъхчето над устните, сега ще ви кажа как да го премахнете най- лесно само с домашни средстваЕксперт попари Марешки и обясни как горивата от бензиностанциите му вредят на колите!Как барети помляха 30-хилядно ромско гето в Пазарджик преди 23 години?ВЗРИВ СЕГА! БОЙКО БОРИСОВ ЛИЧНО СПАСИ ЖИВОТА НА ДЕТЕНЦЕ! ОТ ПИРОГОВ ПРЕДИ МИНУТИ СЪОБЩИХА, ЧЕВзеха си панелка: 32 квадрата от 1962! Безумие – как ще се съберат?! Ами не само се събраха, че и за гости място имат:ДАМИТЕ ВПЕРИХА ПОГЛЕД: Никол Станкулова най-накрая разкри тайната на красотата си! Не купува скъпа козметика, маже се с обикновенСвекърва ми е голяма чистница – излизва всичко до блясък! Тя ме научи как да изчистя мръсотията в банята – сега няма и петънце!Кошмарен разказ! Българи взеха стопаджии и отидоха на почивка в Гърция, но прекараха 9 месеца по затворите, защото…ЦЯЛА БЪЛГАРИЯ ДА ЗНАЕ! ЕТО КОЙ ЩЕ УПРАВЛЯВА РОДИНАТА! ВСИЧКИ ИМЕНА!ЗРИТЕЛИТЕ ДОРИ НЕ ПОДОЗИРАТ! ВИЖТЕ КАКВО СЕ СЛУЧВА МЕЖДУ ЗУЕКА, РАЧКОВ И МАГИ ХАЛВАДЖИЯН! ТЕ САКака Деси или Лора: Новото гадже на Зарко комплексира Десислава! (само я вижте – СНИМКИ)Извънредна новина от Кремъл! Путин нареди: Гответе се за война! (СНИМКА/ВИДЕО)Advertisement:


17 сеп 2013 09:09\nГоворили сме ти много за следващия наследник на Spyder. Porsche прекараха доста време в разработки и откриване на точната настройка на автомобила си. Малкият и хищен състезател показа зъбите си по пътя си. Първо беше снабден с хибриден двигател, който съчетава удоволствието от бързо каране, но мисли и за разхода на гориво в града.\nЕдва ли те интересува толкова икономичната част, колкото неговите невероятни възможности на пистата. 918 Spyder тренира много често на Nurburgring. Признаваме, че немската писта изглежда като една от най-сериозните в света.\nС дължина от 20 километра, тя се превръща в синоним на скорост и тест на всеки нов автомобил. С години, автомобилните производители водят своите шедьоври, за да покажат колко по-бързи са от всички останали. Porsche 918 Spyder може да се похвали с подобен рекорд, след като постави време от 6 минути и 57 секунди. Новият рекорд е възможен, благодарение на хибридния двигател, който разпределя правилно мощността в разнообразието от завои.\nСъвсем скоро ще очакваш и обиколките на McLaren P1, Ferrari LaFerrari и някои друг таен проект на водещите автомобилни компании. Предишният рекорд беше дело на хората от Gumpert Apollo Sport (автомобил създаден изцяло за пистата). Ако търсиш правилната кола за бързи спринтове, препоръчваме тази.